جعفر بن محمد ابوالمعشر البلخی

ماہرِ فلکیات اور ماہرعلم نجوم جعفر بن محمد ابوالمعشر البلخی جسے انگریزی میں Albumasar کے نام سے یاد کیا جاتا ہے، ابو معشر جعفر بن محمد بن عمر البلخی، اسلام میں علمائے نجوم کے سب سے بڑے اور یورپ میں قرونِ وسطی میں سب سے زیادہ شہرت رکھنے والے سائنس دان سمجھے جاتے ہیں، وہ البوماسر کے نام سے بھی جانے جاتے ہیں، بلخ (مشرقی خراسان) میں 787ءم یں پیدا ہوئے اور طلبِ علم کے لیے بغداد آئے، الفہرست کے مطابق ان کا گھر باب خراسان کے مغربی جانب میں تھا، وہ پہلے اصحابِ حدیث میں سے تھے پھر علمِ حساب اور ہندسہ کی طرف آئے اور پھر علمِ نجوم کی طرف راغب ہو گئے، وہ واسط میں بھی رہے اور وہیں پر 28 رمضان 272ھ کو وفات پائی۔

علمی دور 
ابو معشر نے اپنی عملی زندگی کا آغاز بغداد میں خلیفہ المامون کے دورِ خلافت میں بحیثیت محدث شروع کیا۔ انہوں نے قبل از اسلام عربی تقویم اور خلفائے راشدین کی زندگیوں کا بغور مطالعہ کیا۔ 820ء میں اس کی زندگی میں ایک اہم واقعہ رونما ہوا جس سے اس کی علمی سرگرمیوں کا رخ بدل گیا۔ یہ واقعہ ایک مباحثہ تھا جو اس کے اور مشہور فلسفی ابو یوسف یعقوب بن اسحاق الکندی کے مابین رونما ہوا۔ الکندی بیک وقت مشہور دانشور و فلسفیوں، افلاطون، ارسطو، شارمین ارسطو، نوافلاطینیوں، حران کے صائبوں کی ہرمیس اور اغوٹاڈیمون سے منسوب کتابوں جیومیٹری، موسیقی، ہیئت اور علمِ نجوم میں دلچسپی رکھتاتھا۔ اُس نے ابومعشر کی سوچ میں وسعت پیدا کی۔
ابو معشر کی شہرت بطور ماہرِ نجوم اپنے معاصرین میں اور بعد کے دور میں بھی بہت زیادہ تھی ’’اثراتِ کواکب‘‘ کے ضمن میں وہ مسلمانوں کا استاد تھا۔ اس نے علم نجوم کی ضرورت اور اہمیت کو ثابت کرنے کے لیے سب سے زیادہ وضاحت کے ساتھ جو فلسفیانہ دلائل دیے انہیں اپنی کتاب ’’اثبات علم نجوم‘‘ میں پیش کیے۔
ابومعشر کی تصانیف میں وہ سب اثرات نمایاں ہیں جو ایران اور ہندوستان کی ثقافتی تحریکوں سے عربی علوم پر مرتب ہو رہے تھے، لیکن ابو معشر نے اپنے معاصرین کے علم وفضل سے خوب استفادہ کیا۔ اس کی متعدد

تالیفات 
علمِ نجوم پر انہوں نے بہت ساری تصانیف چھوڑی ہیں، ابن الندیم نے تیس سے زائد کتب کا تذکرہ کیا ہے، مگر جو تصانیف ہم تک پہنچی ہیں وہ یہ ہیں: کتاب المدخل الکبیر جو کئی زبانوں میں ترجمہ ہوکر کئی بار شائع ہوچکی ہے، کتاب احکام تحاویل سنی الموالید یہ کتاب بھی مختلف زبانوں میں ترجمہ ہوکر کئی بار شائع ہوچکی ہے۔
 کتاب موالید الرجال والنساء
 کتاب الالوف فی بیوت العبادات
 کتاب الزیج الکبیر
 کتاب الزیج الصغیر
 کتاب الموالید الکبیر
 کتاب الموالید الصغیر
 کتاب الجمہرہ
 کتاب الاختیارات
 کتاب الانوار
 کتاب الامطار والریاح وتغیر الاہویہ
 کتاب السہمین واعمار الملوک والدول
 کتاب اقتران النحسین فی برج السرطان
 کتاب المزاجات، کتاب تفسیر المنامات من النجوم
 کتاب الاقالیم۔
 زیجات: یہ فلکی جد اول اور نقشوں کا مجموعہ ہے جو بدقسمتی سے ضائع ہوچکا ہے، اس میں اہلِ ہند کے نظریہ ہزار سالہ ادوار کے مطابق سیاروں کی حرکات کا حساب لگایا گیا ہے۔
 المدخل الکبیر: یعنی علم نجوم کا عظیم مقدمہ۔ یہ عربی زبان کی ایک تالیف ہے۔ لاطینی زبان میں اس کا ترجمہ دو مرتبہ ہوچکاہے۔
ابومعشر اس نے لمبی عمر پائی تھی۔ 886ء میں اس کا انتقال ہوا۔

حوالہ جات 

787ء کی پیدائشیں
886ء کی وفیات
آٹھویں صدی کی ایرانی شخصیات
آٹھویں صدی کی عباسی شخصیات
آٹھویں صدی کے عرب مصنفین
آٹھویں صدی کے مسلمان
اسلامی قرون وسطی کے ماہرین فلکیات
اسلامی قرون وسطی کے منجمین
ایرانی ماہرین فلکیات
خراسان کی شخصیات
صوبہ بلخ کی شخصیات
قرون وسطی کے فارسی ماہرین فلکیات
قرون وسطی کے فارسی منجمین
نویں صدی کی ایرانی شخصیات
نویں صدی کی عباسی شخصیات
نویں صدی کے ماہرین فلکیات
نویں صدی کے مسلمان
نویں صدی کے منجمین
طويل عمری دعوے
نویں صدی کے عرب مصنفین
کامنز زمرہ جس کا ربط ویکی ڈیٹا پر ہے
شعوبیہ
بلخ کی شخصیات
ویکی ڈیٹا سے مطابقت رکھنے والی مختصر تفصیل